Den Vest-Sjællandske Avis, 1828-02-12
Den Circulair=Note, som er udstædet fra den Russiske Minister for de udenlandske Anliggender Greven af Nesselrode, og hvoraf Keiser Nicolaus alvorlige Beslutning at ville overholde Conventionen af 6te Juli og betragte den som en Basis, giver sig tydelig tilkiende, lyder saaledes: J det Øieblik, hvori det afgiørende Søeslag, som de allierede Admiraler saae sig nødte til at levere den Tyrkiske Æyptiske Flaade i Bugten ved Navarino, tiltrækker sig den almindelige Opmærksomhed, troer jeg ikke at burde tøve med at giøre Dem mine Herrer (Brevet er stillet til de Russiske Gesandter ved de udenlandske Hoffer) bekiendt med den Maade, hvorpaa det Keiserlige Kabinet betragter denne mærkværdige Begivenhed. Vort Ønske gik upaatvivleligt først ud paa, at den Londonske Traktat kunde blive sat i Kraft uden al Blodsudgydelse, og med Hensyn dertil beklage vi vor Seier. Men paa den anden Side maae man erkiende, at under det Alternativ at see Gienstanden for denne Tractat tilintetgjort ved Grækernes Udryddelse paa Fastlandet, og ved den Erobring hvormed Jbrahim Pascha truer Øerne i Archipelet, saa have Admiralerne, da de havde erfaret hvorledes Jbrahim ved sin Troløshed har to Gange krænket den Vaabenstilstand, som han først havde antaget, nu da de ere blevne angrebne ved Navarino, hvorhen de vare komne i en fre delig Hensigt, opfyldt deres Jnstructioner, og ved det heldige Udfald af Kampen gavnet den almindelige Sag. Slaget ved Navarino sætter de Hoffers foreenede Politik, som have underskrevet den Londonske Traktat i et klart Lys, det lader haabe at den Ottomanniske Regiering vil endelig blive opklaret om sine Vildfarelser og bestræbe sig for at antage de Betingelser, som vel paalægge den nogle Opoffrelser; men som tillige forskaffe den væsentlige Fordeele. Sultanens Beslutninger ville bestemme de, som vor ophøiede Herre vil fatte under alle Tilfælde, Porten maae nu enten vælge en Vei, som vil svare til vore Ønsker, eller ved fiendtlige Forholdsregler forøge Ubeqvemmeligheden i sin Forfatning, saa har Hs. Majestæt fast besluttet at ville exeqvere Traktaten af 6te Juli, i en inderlig Forstaaelse med England og Frankerige, og at ville i Forbindelse med dem opfylde dens velgiørende Betingelser og under alle Omstændigheder, iagttage de ædle Grundsætninger hvorved de contraherende Parter have frasagt sig alle Hensyn paa Forstørrelse, Erobring og udelukkende Fordeele. – J en sildigere Note af 24de Decbr. har Greven af Nesselrode efterat Forhandlingerne ere blevne afbrudte bekræftet disse Beskuelser af det Russiske Cabinet og der tillige oprigtig beklaget Portens Forblindelse. Om der til disse Statsdokumenter tillige bør føies et Stykke, som man læser i Allgemeine Zeitung og som er dateret fra Pesth, hvori det hedder: at Østerrige kan uden store Anstrængelser opstille 500,000 Mand i Marken, foruden et anseeligt Landeværn med et Artillerie paa 1500 Kanoner; at dette Rige vel ønsker at beholde Freden men at det ikke kan lade sig indjage nogen Skræk, at det vel er underkastet financelle Forlegenheder, men at den høiere Politik ikke kan underordnes Pengevæsenet. Og om dette Stykke skal betragtes som en officiel eller halvofffeiel Yttring eller ikke, maae man lade være uafgjort.